als_Latn dik_Latn sag_Latn
HOTI: Po përgatitemi për një buxhet 3 miliardë euro dhe ju garantoj se deri në fund të mandatit katërvjeçar buxheti vjetor do të mbërrijë në 5 miliardë euro
Analistë dhe ekspertë ekonomie dhe përfaqësues të shoqërisë civile komentojnë propozimin e kandidatit për kryeministër nga koalicioni LDK-AKR-Alternativa, Avdullah Hoti, për buxhetin real kosovar prej 5- miliardësh. Analistët e shfaqin habinë se pse kjo temë nuk u mor seriozisht, kur ish-deputetja e pavarur, Margarita Kadriu, e shtroi këtë çështje në Kuvendin e Kosovës, edhe atë para 2 vjetësh e gjysmë dhe propozoi krijimin e një komisioni hetimor për evazionin fiskal, për ta luftuar informalitetin. Ata sqarojnë se asnjëri grup parlamentar, pra asnjëra parti politike, nuk e mbështeti këtë nismë për hetime të zhvatjes së buxhetit gjatë mbledhjes së tij, përmes evazionit të madh e kontrabandës prej më shumë se 3 miliardë eurosh. Analistët pyesin se kush i përvetësoi këto para, se cilët janë mafio-politikanët dhe cilat mafio-biznese kanë përfituar nga vjedhja e buxhetit, duke u pasuruar kundërligjshëm për më shumë se 3 miliardë euro në vit. Kandidati për kryeministër, Avdullah Hoti, ka thënë se shtylla kryesore e këtij programi është zhvillimi ekonomik. "Tash po përgatitemi për një buxhet 3 miliardë euro dhe ju garantojë deri në fund të mandatit katërvjeçar buxheti vjetor do të mbërrijë në 5 miliardë euro dhe në këtë mënyrë do të kemi mundësi të financojmë të gjitha projektet e mundshme për rininë, fushën e arsimit, shëndetësi dhe fushat e tjera", ka deklaruar Hoti.
Heshtja e ministrit të Financave
Analisti Florim Zeqa tha se pikërisht në ditën e rrëzimit të qeverisë, kryeministri në largim, në vend që të zbardhë të vërtetat e mocionit të mosbesimit, e bëri të kundërtën e saj, duke lavdëruar kabinetin qeveritar për "unitetin dhe performancën e lartë" në kryerjen e obligimeve kushtetuese dhe shtetërore. "Ndërsa, ishministri i Financave, zoti Hoti, vazhdoi të qëndrojë i strukur në lëvozhgën e tij, pa e folur asnjë fjalë të vetme sa u përket problemeve me të cilat u "përball" përgjatë qeverisjes trevjeçare", u shpreh ai. Kurse, sipas Zeqës, tashmë, kur vendi ndodhet në fushatë zgjedhore, Avdullah Hotit i ra ndërmend të flasë dhe të besoj në ngritjen e buxhetit të shtetit në 5 miliardë euro, i ra ndërmend të ngrejë zërin për nevojën e luftimit të evazionit fiskal! Mirëpo, pas heshtjes trevjeçare në qeverisje, zgjimi i vonuar i Avdullah Hotit është pak më tepër se shprehje e imoralitetit politik", potencoi ai. Analisti Zeqa thotë se heshtja e Hotit bashkë me partiakët e tij ndaj iniciativës së para dy vjetësh e gjysmë të deputetes së pavarur, Margarita Kadriu, për krijimin e një komisioni parlamentar për hetimin e evazionit të lartë fiskal, për luftimin i informalitetit dhe formave të tjera të dëmtimit të buxhetit të shtetit është e pafalshme dhe e pamoralshme."Për fat të keq, kjo nismë e sinqertë dhe pragmatike e deputetes së pavarur, Margarita Kadriu, nuk u mbështet nga asnjë grup parlamentar. Nuk e mbështetën këtë iniciativë të shëndoshë për hetimin e zhvatjes së buxhetit të shtetit përmes evazionit fiskal dhe informalitetit, ku për çdo vit u kontrabanduan më shumë se 3 miliardë euro nga oligarkët politikë të të gjitha ngjyrave, në bashkëpunim me oligarkët ekonomikë (bizneset e inkriminuara), të cilët u pasuruan skajshmërisht në mënyrë të kundërligjshme", theksoi Zeqa.
Politikanët e mbrojnë evazionin
Eksperti i ekonomisë, Dardan Grapci, thotë se kandidati për kryeministër të vendit, Avdullah Hoti, është zgjuar shumë vonë nga gjumi për ta bërë një buxhet 5- miliardësh. "Kjo sepse e mbaj mend edhe vetë kur ishdeputetja e pavarur, Margarita Kadriu, e ka shtruar për debat këtë çështje në Kuvendin e Kosovës, mirëpo kanë qenë pikërisht Avdullah Hoti e shumë të tjerë, që nuk kanë dashur që t'ia dinë për këtë buxhet prej 5 miliardë euro", potencoi ai. "Pasi, tani Avdullah Hoti është kandidat për kryeministër të Kosovës nga radhët e LDK-së-AKR-së-Alternativës, jam i mendimit që ky buxhet përsëri do të dështojë në Kuvend, për shkak se ka shumë politikanë dhe biznesmenë të përfshirë në politikë, ku kanë edhe financa ende të paregjistruara apo më mirë të themi që janë të fshehura", theksoi ai. Ndërsa, analisti Ali Hertica nuk habitet se përse iniciativa e deputetes së pavarur Margarita Kadriu nuk ka gjetur mbështetje për debat në Kuvendin e Kosovës. Sipas tij, nuk duhet çuditur se asnjëri grup parlamentar, pra asnjëra parti politike, nuk e mbështetën këtë nismë për hetime të zhvatjes së buxhetit gjatë mbledhjes së tij, përmes evazionit të madh e kontrabandës prej më shumë se 3 miliardë eurosh, që e bëri deputetja e pavarur. "U pa qartë që nuk pati as vullnet, as guxim nga spektri politik i Kuvendit, që të mbështet një iniciativë e tillë. Andaj, i mbetet kohës se kush pati të drejtë e kush jo", theksoi Hertica.
Lufta me Beogradin
Analisti Xhevat Meha tha se deklarata e Avdullah Hotit, se Kosova do të ketë buxhetin 5- miliardësh në shikim të parë duket joreal, mirëpo nuk është edhe i paarritshëm. "Kjo, ngase buxheti 5- miliardësh mund të arrihet nëse kryhen dy detyra të mëdha dhe ato janë: 1) formalizimi i ekonomisë joformale (kalimi nga ekonomia e zezë në ekonominë e rregullt), dhe 2) sjellja e investimeve të jashtme", theksoi Meha. Ai tha se të dy këto detyra shtetërore kryhen vetëm nëse kryhet paradetyra e kësaj, e kjo paradetyrë është zëvendësimi i platformës së moszbatimit të ligjit me platformën e zbatimit të ligjit. "Në këtë paradetyrë has sharra në gozhdë, për faktin se platformën e moszbatimit të ligjit në Kosovën e pasluftës së fundit e ka instaluar Beogradi përmes rrjetit të spiunëve", u shpreh analisti Meha."Përmes rrjetit të spiunëve, Beogradi po kontrollon institucionet e Kosovës në të gjitha nivelet. Beogradi ka instaluar shumë sisteme që funksionojnë mbi platformën e moszbatimit të ligjit dhe zëvendësimi i kësaj platforme me platformën e zbatimit të ligjit shkatërron sistemet e ndërtuara nga Beogradi", potencoi ai."Lufta për arritjen e buxhetit 5- miliardësh është luftë kundër platformës së moszbatimit të ligjit, e që në fakt është luftë kundër rrjetit të spiunëve të Beogradit të shpërndarë nëpër të gjitha institucionet e Kosovës", theksoi Meha. Sipas tij, këtë luftë kurrsesi nuk e përmend pretendenti për kryeministër, Avdullah Hoti, sigurisht se nuk guxon. "Këtë luftë nuk e përmend asnjëri nga pretendentët për kryeministër, as Ramush Haradinaj dhe as Albin Kurti, edhe këta nuk guxojnë sigurisht, nuk guxojnë të prekin Beogradin, sepse e dinë fuqinë që Beogradi ka në institucionet e Kosovës", tha në fund Meha.
"Konsumatori" vuri alarmin vite më parë
Nënkryetari i Shoqatës së Naftëtarëve të Kosovës, afaristi Ramadan Maloku, tha se të kota janë premtimet e kujtdo qoftë kandidat për kryeministër vendi nga të gjitha taborët politikë apo partitë që janë në këtë zgjedhje nacionale, se Kosova do të mund të ketë një buxhet prej 5- miliardësh po nuk pati një qeverisje me duar të pastra, e cila ka munguar deri më sot. "Kam frikën se edhe premtimet e bëra në këto zgjedhje për një buxhet prej 5- miliardësh dyshoj se do të përfundojnë sikurse që ishin premtimet e mëhershme për qindra- mijëra vende pune", ka thënë ai. Përfaqësuesi i shoqërisë civile, Selatin Kaçaniku ("Konsumatori") tha se, që nga faqja e parë e "Kosova Sot", kanë bërë përpjekje për sensibilizimin e opinionit socio-financiar-fiskal-ekonomik, juridik e politik, akademik, medial dhe nga sistemi i drejtësisë se potenciali socio-ekonomik-financiar-fiskal i Republikës ë Kosovës është për të pasur buxhet prej 5, tani 6 miliardë euro në vit."Lidhur me këtë kam biseduar, e ofruar shërbimet e mia, me drejtorin e atëhershëm të ATK-së, i cili qe treguar i gatshëm për t'i hyrë këtij projekti, por asgjë". Ai tha se para 10-11 vjetësh FMN-ja doli me deklaratë se Kosova ka potencial socio-ekonomik-financiar-fiskal për të pasur buxhet prej 3.7 miliardë euro në vit. "Çuditërisht, sot FMNja dhe Zyra e saj në Kosovë nuk angazhohen as teoretikisht rreth kësaj mundësie për menaxhimin maksimal të potencialit ekzistues për buxhet, i cili ka mundësi të jetë më i ndershëm e më i dinjitetshëm për shtetin si dhe për shtetasin, qytetarin konsumator taksapagues, kontribuues e gjenerues kryesor i po këtij buxheti", theksoi Kaçaniku.
(Kosova Sot)
Programi i Nismës është shpresë për Kosovën, në veçanti...
Eksperti i ekonomisë, Dardan Grapci, tha se lakmia për pushtet dhe lakmia për para...
Analisti Faton Mehmeti thotë se tanimë dihet se lidhjet e politikës me krimin...
Kryetari i Nisma për Kosovën, Fatmir Limaj, i shoqëruar edhe nga disa kandidatë...
HOTI: Po përgatitemi për një buxhet 3 miliardë euro dhe ju...
Më siguri të gjithë ju keni patur ndonjë shoqe ziliqare,...
HOTI: Po përgatitemi për një buxhet 3 miliardë euro dhe ju...
Programi i Nismës është shpresë për Kosovën, në veçanti...
Zbuloni më shumë për veten tuaj.. Dashi ose Venusi në...
Eksperti i ekonomisë, Dardan Grapci, tha se lakmia për pushtet dhe lakmia për para...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn